


Z A P I S N I K
12. sjednice Vijeća Mjesnog odbora Sloboština, održane dana
13. travnja 2022. godine u objektu mjesne samouprave Sloboština,
s početkom u 19:00 sati


NAZOČNI ČLANOVI VIJEĆA: Josip Benko, Darko Konjiković, Antonio Pavlečić, Martina Hegedušić, Goran Ratković, Danica Juričić Spasović.

Marijana Alagušić nije prisustvovala sjednici.

Predsjedava Goran Ratković, predsjednik Vijeća.

Zapisnik vodi: Danica Juričić Spasović, potpredsjednica Vijeća

Sjednica je započela u 19:05 h.

Sjednica se snima, postoji video i audio zapis navedene sjednice.
Svi vijećnici su upoznati s time i dali su usmeni pristanak.

Predsjednik konstatira da je na početku otvaranja Sjednice nazočno 6 članova Vijeća, što znači da Vijeće može pravovaljano odlučivati te otvara 12. sjednicu Vijeća Mjesnog odbora Sloboština.


USVAJANJE ZAPISNIKA

Bez rasprave, sa 6 glasova ˝ZA˝ Vijeće prihvaća tekst Zapisnika 11. sjednice održane 23. ožujka 2022. godine


USVAJANJE DNEVNOG REDA

Vijeće Mjesnog odbora dopunjuje dnevni red s dvije točke.

Glasuje se o uvrštavanju 5. točke dnevnog reda  - vijećnik Antonio Pavlečić je uputio prijedlog za povremeno korištenje prostora VMO Sloboština za potrebe političke stranke HDZ.
Jednoglasno je izglasano uvrštenje te točke u dnevni red.

Glasuje se o uvrštavanju 6. točke dnevnog reda – Valentino Rajković je uputio prijedlog za povremeno korištenje prostora VMO Sloboština za potrebe udruge HVIDRA Novi Zagreb istok i Novi Zagreb zapad.
Jednoglasno je izglasano uvrštenje te točke u dnevni red.

Glasuje se o uvrštavanju 7. točke dnevnog reda – vijećnik Josip Benko uputio je prijedlog o iscrtavanju parkirnih mjesta na nerazvrstanoj cesti na lokaciji ulice Stjepana Gradića od kućnog broja 1 do 13.
Jednoglasno je izglasano uvrštenje te točke u dnevni red.



D n e v n i     r e d

1. Raspodjela asfalterskog programa MO Sloboština na projekte zagrebačkih cesta iz    PKA22 (Zahradnikova 12-16 i Fellerova ulica) -zaključak, donosi se
2. Izvješće radnog tijela za rekonstrukciju školskog igrališta OŠ Otok - zaključak, donosi se
3. Uklanjanje naprave za čišćenje tepiha kod parkinga na adresi V.Varićaka 15. - zaključak, donosi se
4. Potreba za koševima za smeće u naselju Sloboština, navesti lokacije – zaključak, donosi se
5. Prijedlog za povremeno korištenje prostora VMO Sloboština za potrebe političke stranke HDZ.
6. Prijedlog za povremeno korištenje prostora VMO Sloboština za potrebe udruge HVIDRA Novi Zagreb istok i Novi Zagreb zapad.
7. Iscrtavanje parkirnih mjesta na nerazvrstanoj cesti na lokaciji ulice Stjepana Gradića od kućnog broja 1 do 13.
8. Pitanja, prijedlozi i obavijesti.


Jednoglasno se prihvaća dopunjeni dnevni red. 



Ad.1. – Raspodjela asfalterskog programa MO Sloboština na projekte zagrebačkih cesta iz    PKA22 (Zahradnikova 12-16 i Fellerova ulica) -zaključak, donosi se


Predsjednik Vijeća Goran Ratković uvodno je izvijestio članove VMO o preostalim sredstvima (261.100 kn) u stavci asfalterskog programa Zagrebačkih cesta koja se odnose na gradsku četvrt, odnosno na naselje Sloboština. Ukoliko se ta sredstva ne iskoriste do kraja bit će povučena na kraju godine u proračun Grada Zagreba. VMO Sloboština ima tri projekta u naselju što se tiče Zagrebačkih cesta: uređenje dionica Fellerove, Zahradnikove i Bolšićeve ulice. Dio sredstava VMO Sloboština pripast će i od asfalterskog programa VMO Središće, jer tamo trenutačno nema potrebe za asfalterskim programom u naselju.
[bookmark: _Hlk100854262]VMO Sloboština raspoređuje od pripadajućih 261.100 kn iz afalterskog programa na projekt Zahradnikove ulice od broja 12 do 16 ukupno 63.850 kn, a za dva parkirna polja u Fehlerovoj ulici utrošilo bi se 197.250 kn iz navedenog programa. VMO Središće dodao bi iz svojih rezervi neiskorištenog asfalterskog prog rama u iznosu 85.000 kn za potrebe uređenja Bolšićeve ulice.

[bookmark: _Hlk93764988]U raspravi sudjeluju: Goran Ratković, Antonio Pavlečić, Josip Benko. 


Nakon kraće provedene rasprave, VMO Sloboština  jednoglasno usvaja 



Z A K LJ U Č A K

[bookmark: _Hlk100854142]O raspodjeli asfalterskog programa MO Sloboština na projekte zagrebačkih cesta iz    PKA22 (Zahradnikova 12-16 i Fellerova ulica)


1. Vijeće Mjesnog odbora Sloboština raspravljalo je o raspodjeli asfalterskog programa MO Sloboština na projekte zagrebačkih cesta iz PKA22 (Zahradnikova 12-16 i Fellerova ulica)

2. Vijeće Mjesnog odbora Sloboština donosi zaključak kojim raspoređuje 261.100 kn iz afalterskog programa na:

a. projekt uređenja Zahradnikove ulice od broja 12 do 16 -  63.850 kn
b. uređenje dva parkirna polja u Fellerovoj ulici - 197.250 kn 


3. Ovaj Zaključak dostavlja se Vijeću Gradske četvrti Novi Zagreb-istok.



Ad.2. Izvješće radnog tijela za rekonstrukciju školskog igrališta OŠ Otok - zaključak, donosi se

Predsjednik radnog tijela Josip Benko izvijestio je Vijećnike o održanim razgovorima s ravnateljicom OŠ Otok o uređenju školskog igrališta.

U raspravi sudjeluju: Goran Ratković,  Darko Konjiković, Josip Benko, Antonio Pavlečić.


[bookmark: _Hlk86096289]Nakon kraće provedene rasprave, VMO Sloboština  jednoglasno usvaja 



Z A K LJ U Č A K

O izvješću radnog tijela za rekonstrukciju školskog igrališta OŠ Otok 

1. Vijeće Mjesnog odbora Sloboština raspravljalo je o izvješću radnog tijela za rekonstrukciju igrališta OŠ Otok.
2. Vijeće MO Sloboština, temeljem prikupljenih informacija zatražit će sastanak u Gradskom uredu za obrazovanje na kojem će biti prisutno vodstvo radnog tijela (vijećnici Josip Benko i Antonio Pavlečić) te vijećnik Darko Konjiković kao član školskog vijeća, te ravnateljica OŠ Otok kako bi se iz prve ruke informirali o navedenom problemu i mogućim rješenjima. Također, ovim zaključkom VMO Sloboština iz navedenog razloga i na prijedlog radnog tijela odgađa podnošenje izvješća ovog radnog tijela za 30 dana . 

3. Ovaj Zaključak dostavlja se Vijeću Gradske četvrti Novi Zagreb-istok..  







[bookmark: _Hlk101116268]Ad. 3. Uklanjanje naprave za čišćenje tepiha kod parkinga na adresi V.Varićaka 15 - zaključak, donosi se


[bookmark: _Hlk101116343]Predsjednik VMO Sloboština iznio je u kakvom je lošem i zapuštenom, rasklimanom stanju naprava koju nitko ne koristi i koja je stoga postala opasna za prolaznike, osobito za djecu naselja u igri. 

U raspravi sudjeluju: Goran Ratković, Darko Konjiković, Josip Benko.


Nakon kraće provedene rasprave, VMO Sloboština  jednoglasno usvaja 


Z A K LJ U Č A K

O uklanjanju naprave za čišćenje tepiha kod parkinga na adresi V.Varićaka 15


1. Vijeće Mjesnog odbora Sloboština raspravljalo je o uklanjanju naprave za čišćenje tepiha na navedenoj lokaciji.
2. Vijeće MO Sloboština ovim zaključkom traži uklanjanje naprave za čišćenje tepiha na navedenoj lokaciji, jer je u lošem  i zapuštenom stanju, te je takva postala opasna za prolaznike, osobito za djecu u naselju. 

3. Ovaj Zaključak dostavlja se Vijeću Gradske četvrti Novi Zagreb-istok.



[bookmark: _Hlk101116566]Ad. 4. Potreba za koševima za smeće u naselju Sloboština, navesti lokacije – zaključak, donosi se


Predsjednik VMO Sloboština podsjeća da je Vijeće na sjednici u listopadu 2021. već navelo potrebne lokacije za koševe za smeće u naselju, ali Vijeće gradske četvrti NZI ostavlja mogućnost da se doda još lokacija za navedenu svrhu. 

U raspravi sudjeluju: Goran Ratković, Antonio Pavlečić, Martina Hegedušić, Darko Konjiković.


Nakon kraće provedene rasprave, VMO Sloboština  jednoglasno usvaja 


Z A K LJ U Č A K

           O potrebi i lokacijama za nove koševe za smeće u naselju Sloboština 


1. Vijeće Mjesnog odbora Sloboština raspravljalo je o potrebi za novim koševima za
smeće u naselju Sloboština, kao i o lokacijama na kojima je potrebno postaviti nove koševe.
2. Vijeće MO ostaje kod ranije predloženih pet lokacija na koje treba postaviti koševe za smeće, a koje su predložene na sjedniciu 10.mj. 2021.g., te ovim zaključkom traži i nadopunu za još jednu (šestu) lokaciju na kojoj bi se postavio koš za pseći izmet. Radi se o lokaciji na šetnjici od ambulante prema istoku, (kod betonskih blokova na kraju šetnjice). Kao prilog ovom zaključku dostavljamo i vizuale navedenih lokacija.

3. Ovaj Zaključak dostavlja se Vijeću Gradske četvrti Novi Zagreb-istok.


[bookmark: _Hlk101116844]Ad. 5. Prijedlog za povremeno korištenje prostora VMO Sloboština za potrebe političke stranke HDZ.

Predlagatelj, vijećnik Antonio Pavlečić, traži tri termina u velikoj i maloj dvorani u prostorima VMO Sloboština. 

U uvodnoj riječi predsjednik VMO Goran Ratković podsjeća na načela reciprociteta i ravnopravnosti koja su usvojena na samom početku rada VMO - da sve političke stranke preko svojih izabranih vijećnika u prostorima VMO imaju maksimalno po dva termina. I to iz razloga što postoji i veliki interes za korištenjem tih prostora i od udruga koje djeluju u naselju Sloboština.

U raspravi sudjeluju: Goran Ratković, Antonio Pavlečić, Darko Konjiković.

Nakon rasprave prijedlog je stavljen na glasovanje: 

[bookmark: _Hlk101116926]Jednoglasno je usvojen prijedlog da se HDZ-u odobri termin srijedom u velikoj dvorani od 16 do 18 sati.

Jednoglasno je usvojen prijedlog da se HDZ-u odobro termin četvrtkom u maloj dvorani od 18 do 20 sati.

Nije usvojen prijedlog da se HDZ-u odobri korištenje trećeg termina u maloj dvorani ponedjeljkom od 19 do 20 h. Za su glasovali vijećnici Antonio Pavlečić i Josip Benko. 
Protiv su glasovali vijećnici: Goran Ratković, Martina Hegedušić, Darko Konjiković i Danica Juričić Spasović.

Nakon provedene rasprave, VMO Sloboština  usvaja 

Z A K LJ U Č A K

 O prijedlogu za povremeno korištenje prostora VMO Sloboština za potrebe političke stranke  HDZ 


1. Vijeće Mjesnog odbora Sloboština raspravljalo je o zahtjevu za povremeno korištenje prostora MS Sloboština za potrebe političke stranke HDZ

2. Ovim zaključkom Vijeće MO Sloboština prihvaća prijedlog da se HDZ-u odobri povremeno korištenje prostora MO Sloboština u sljedećim terminima:

- svaka srijeda u velikoj dvorani od 16 do 18 sati
- svaki četvrtak u maloj dvorani od 18 do 20 sati. 

3. Ovaj Zaključak dostavlja se Vijeću Gradske četvrti Novi Zagreb-istok.



[bookmark: _Hlk101117218]Ad.6. Prijedlog za povremeno korištenje prostora VMO Sloboština za potrebe udruge HVIDRA Novi Zagreb istok i Novi Zagreb zapad.

Predsjednik Vijeća obrazložio je zahtjev HVIDR-e koji se odnosi na tri termina: dva termina su zatražena unutar radnog tjedna u prostorima VMO, a jedan termin nedjeljom. 
[bookmark: _Hlk101117271]Obzirom da je riječ o velikoj udruzi predloženo je da se HVIDR-i odobre dva termina u radnom tjednu, kao i treći termin nedjeljom za koji nema potražnje.


Nakon kraće provedene rasprave, VMO Sloboština  jednoglasno usvaja 

Z A K LJ U Č A K

O prijedlogu za povremeno korištenje prostora VMO Sloboština za potrebe udruge HVIDRA Novi Zagreb istok i Novi Zagreb zapad


1. Vijeće Mjesnog odbora Sloboština raspravljalo je o zahtjevu za povremeno korištenje prostora MS Sloboština za potrebe Udruge HVIDRA- NZI i NZZ.

2. Ovim zaključkom Vijeće MO Sloboština prihvaća prijedloge da se Udruzi  HVIDR-a odobre sljedeći termini za korištenje prostora MS Sloboština: 
· svaku srijedu u maloj dvorani od 18 do 20h.
· svaki petak u velikoj dvorani od 17 do 20h. 
· svaku nedjelju u velikoj dvorani  od 17 do 20h.

3. Ovaj Zaključak dostavlja se Vijeću Gradske četvrti Novi Zagreb-istok.

[bookmark: _Hlk101117582]Ad.7.  Iscrtavanje parkirnih mjesta na nerazvrstanoj cesti na lokaciji ulice Stjepana Gradića od kućnog broja 1 do 13.


Predlagatelj, vijećnik Josip Benko predlaže s nadležnim prometnim službama iscrtavanje novih parkirnih mjesta (7 do 8 parkirališnih mjesta) u Gradićevoj na lokaciji na kojoj su se stanari stalno parkirali ne ometajući  promet (uz nogostup), a od nedavno su počeli dobivati kazne za parkiranje na navedenoj lokaciji od komunalnog redarstva. 

U raspravi sudjeluju: Josip Benko, Goran Ratković, Darko Konjiković, Martina Hegedušić, Antonio Pavlečić, Danica Juričić Spasović.


Nakon kraće provedene rasprave, VMO Sloboština  jednoglasno usvaja 


[bookmark: _Hlk101117419]Z A K LJ U Č A K

O iscrtavanju parkirnih mjesta na nerazvrstanoj cesti na lokaciji ulice Stjepana Gradića od kućnog broja 1 do 13.


1. Vijeće Mjesnog odbora Sloboština raspravljalo je o iscrtavanju parkirnih mjesta na nerazvrstanoj cesti na lokaciji Ulica Stjepana Gradića 1-13.

2. Ovim zaključkom Vijeće MO Sloboština traži da Gradski ured za promet-sektor za tehničku regulaciju prometa, izvrši očevid na navedenoj lokaciji i utvrdi da li se može usvojiti prijedlog iscrtavanja dodatnih parkirnih mjesta na navedenoj lokaciji, čime bi se u budućnosti izbjeglo kažnjavanje za nepropisno parkiranje.

3. Ovaj Zaključak dostavlja se Vijeću Gradske četvrti Novi Zagreb-istok.



Ad.8. Pitanja, prijedlozi i obavijesti.


Predsjednik Vijeća Goran Ratković izvijestio je o održanom izlasku na teren predstavnika Zrinjevca vezano za izgradnju dječjeg parka na prijedlog stanara zgrada na Holjevčevoj 27 i u Nežićevoj ulici. Predstavnik Zrinjevca uvažio je sve iznesene prijedloge stanara i VMO za uređenje dječjeg parka - osim pješčanika – koje Zrinjevac više ne postavlja u dječja igrališta iz higijenskih razloga, jer se ne može jamčiti zdravstvena ispravnost pješčanika. Etapno će VMO osim dječjeg igrališta na toj lokaciji urediti i park sa sadržajima za sve generacije.

Od ostalih tema razmatra se da VMO na neku od idućih sjednica stavi i točke:
·  o utvrđivanju datuma i organizacije Dana Sloboštine 
·  sastanak s predstavnicima suvlasnika stanara u naselju na temu održavanja skloništa za slučajeve opasnosti i razvrstavanja otpada.

Obzirom da više nije bilo pitanja i prijedloga predsjednik Vijeća zaključuje sjednicu u 21:20 sati.


KLASA: 024-08/22-003/799
[bookmark: _GoBack]URBROJ: 251-13-11-9-22-2
Zagreb, 13. travnja 2022.

Zapisnik sastavila:							
Danica Juričić Spasović

        Predsjednik
Vijeća Mjesnog odbora
        Sloboština
     Goran Ratković





